

|  |  |  |  |  |  |
| --- | --- | --- | --- | --- | --- |
|  | Teie |  | 20 | a nr |  |
| Meie | 22.03.2024 | 2024 | a nr 2-22-8158 |  |

**Konkurentsiamet**

Maksejõuetuse teenistus

info@konkurentsiamet.ee

**Ettepanek pankrotimenetluse läbiviimiseks avaliku uurimisena**

**A1 Ehitusviimistlus OÜ (pankrotis; registrikood 12513578) suhtes**

Tartu Maakohtu menetluses on A1 Ehitusviimistlus OÜ (pankrotis) pankrotimenetlus, tsiviilasi 2-22-8158 (menetlusdokumendid nähtavad e-toimiku kaudu). Kohus määras 25. augusti 2023 määrusega pankrotiseaduse (PankrS) § 158 lg 6 alusel pankrotimenetluse raugemise vältimiseks deposiidina makstava summa suuruseks 5000 eurot ja maksmise tähtajaks 20. septembri 2023. Võlausaldajad ega kolmandad isikud deposiidina määratud summat A1 Ehitusviimistlus OÜ (pankrotis) pankrotimenetluse raugemise vältimiseks tasunud ei ole.

PankrS § 19211 lg 1 (ka § 158 lg 51) kohaselt teeb kohus maksejõuetuse teenistusele ettepaneku pankrotimenetluse läbiviimiseks avaliku uurimisena, kui juriidilisest isikust võlgnikul ei jätku raha massikohustuste ja pankrotimenetluse kulude katteks vajalike väljamaksete tegemiseks ja keegi ei ole tasunud nende kulude katteks deposiiti. Ettepaneku saamisel võib maksejõuetuse teenistus teha kohtule põhjendatud avalduse pankrotimenetluse jätkamiseks avaliku uurimisena.

Arvestades eeltoodut teeb kohus PankrS § 158 lg 51 alusel maksejõuetuse teenistusele ettepaneku otsustada avalduse esitamine või esitamata jätmine A1 Ehitusviimistlus OÜ (pankrotis) pankrotimenetluse jätkamiseks avaliku uurimisena hiljemalt 15. aprillil 2024.

Lugupidamisega

*/allkirjastatud digitaalselt/*

Zakaria Nemsitsveridze

kohtunik

Tartu Maakohus Tartu Kohtumaja